02004742804990008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 474 


28 Απριλίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Οριοθέτηση περιοχής και πιστωτικές διευκολύνσεις 
για την αποκατάσταση των ζημιών από τις πυρκα¬ 
γιές του 1998 σε περιοχές των Νομών Μεσσηνίας 

και Ηλείας. 1 

Αποκατάσταση των ζημιών από τις πυρκαγιές του 
1998 σε περιοχές της Νομαρχίας Αθηνών και της 

Νομαρχίας Ανατολικής Αττικής. 2 

Καθιέρωση με αμοιβή υπερωριακής .νυκτερινής και ε¬ 
ξαιρέσιμων ημερών εργασίας του προσωπικού των 
Νοσηλευτικών Ιδρυμάτων των Κέντρων Υγείας και 
των Κέντρων Ψυχικής Υγείας. 3 


ΑΠΟΦΑΣΕΙ Σ 

Αριθ. 422/ΤΠ 32 (1) 

Οριοθέτηση περιοχής και πιστωτικές διευκολύνσεις για 
την αποκατάσταση των ζημιών από τις πυρκαγιές του 
1998 σε περιοχές των Νομών Μεσσηνίας και Ηλείας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ, ΕΘΝΙΚΗΣ ΟΙΚΟΝΟΜΙΑΣ 
ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας "περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως ε¬ 
τέρων τινών συναφών θεμάτων" που κυρώθηκε με το Ν. 
867/79 (ΦΕΚΑ'24) 

2. Τις διατάξεις του Ν. 1190/81 (ΦΕΚ203/Α/30.7.81) ο ο¬ 
ποίος κυρώνει την από 26.3.81 Πράξεως Νομοθετικού Πε¬ 
ριεχομένου του Προέδρου της Δημοκρατίας, "περί απο¬ 
καταστάσεως ζημιών εκ σεισμών 1981 και ρυθμίσεως ε¬ 
τέρων συναφών θεμάτων" όπως αυτό τροποποιήθηκε και 
συμπληρώθηκε με το άρθρο 1, παρ. 42 και 43 του Ν. 
2412/96 "Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις" (ΦΕΚ123/Α/17.6.96). 


3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚ Α'81) "Περί οργάνων ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις" όπως συμπληρώθηκε με το άρθρο 
25, παρ. 6 του Ν. 1418/84 "Περί Δημοσίων Έργων και ρυθ¬ 
μίσεις συναφών θεμάτων" (ΦΕΚ Α'23). 

4. Τις διατάξεις του Ν. 128/75 "περί τροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος". 

5. Τις διατάξεις του άρθρου 10 του Ν. 2576/98 "Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις". 

6. Το Π.Δ. 69/1988 "Οργανισμός Γενικής Γραμματείας 
Δημοσίων Έργων". 

7. Την Κοινή Απόφαση Δ16α/04/773/29.11.90 του Υ¬ 
πουργού Προεδρίας και του Αναπλ. Υπουργού ΠΕΧΩΔΕ 
"περί εξαιρέσεως διοικητικών πράξεων και εγγράφων από 
τον κανόνα των τριών υπογραφών". 

8. Την με αριθμό 50148/542/24.6.92 Κοινή Απόφαση των 
Υπουργών Εθν. Οικονομίας, Οικονομικών και Βιομηχα¬ 
νίας, Ενέργειας και Τεχνολογίας και Εμπορίου "Περιστο¬ 
λή δαπανών Δημοσίου Τομέα" (ΦΕΚ 420/Β/1.7.92). 

9. Τις διατάξεις της παρ. του άρθρου 22 του Ν.2362 "Πε¬ 
ρί Δημοσίου Λογιστικού, ελέγχου των δαπανών του Κρά¬ 
τους και άλλες διατάξεις" (ΦΕΚ 247/Α/27.11.95). 

9. Τις διατάξεις του άρθρου 27 του Ν. 2081/92 (ΦΕΚ 154 
Α') και με το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρατι¬ 
κού Προϋπολογισμού αλλά η δαπάνη βαρύνει το Πρό¬ 
γραμμα Δημοσίων Επενδύσεων και συγκεκριμένα το έργο 
9869000 της ΣΑΕ 069. 

Η προκαλούμενη δαπάνη από την επιδότηση του επι¬ 
τοκίου βαρύνει το λογαριασμό του Ν. 128/75. Ο λογα¬ 
ριασμός αυτός επιδοτείται από τον Κρατικό Προϋπολο¬ 
γισμό μόνο σε περίπτωση ελλειμματικότητάς του. Το ύ¬ 
ψος της δαπάνης αυτής θα είναι της τάξης των 
730.000.000 δρχ. 

10. Την κοινή απόφαση Δ17α/03/99/Φ.2.2.1/29.10.96 
(ΦΕΚ 1006/Β/4.11.96) του Πρωθυπουργού και του Υ¬ 
πουργού ΠΕΧΩΔΕ "Ανάθεση Αρμοδιοτήτων Υπουργού 
ΠΕΧΩΔΕ στους Υφυπουργούς ΠΕΧΩΔΕ Χρήστο Βερελή 
και Θεόδωρο Κολιοπάνο". 

12. Τα οικ/7717/18.11.98 και οικ/7799/24.11.98 έγγρα¬ 
φα του Τ.Α.Σ. Πύργου. 

13. Το 4281/3243/19.11.98 έγγραφο της Νομαρχιακής 
Αυτοδιοίκησης Μεσσηνίας. 

14. Το οικ/4794/17.12.98 έγγραφο του Τ.Α.Σ. Μεσση- 
νίας. 

15. Τις έκτακτες στεγαστικές και λοιπές ανάγκες που έ¬ 
χουν δημιουργηθεί στους κατοίκους περιοχών των Νο¬ 
μών Μεσσηνίας και Ηλείας που επλήγησαν από τις πυρ¬ 
καγιές του 1998. 

16. Η 8211 /8.3.99 Απόφαση του Πρωθυπουργού για την 
ανάθεση αρμοδιοτήτων στους Υφυπουργούς Εσωτερι¬ 
κών, Δημόσιας Διοίκησης και Αποκέντρωσης Λεωνίδα 
Τζαννή και Γεώργιο Φλωρίδη. 

17. Την αρ. 1107147/1239/0006Α/96 κοινή απόφαση 
του Πρωθυπουργού και του Υπουργού Οικονομικ'λων, για 
την εκχώρηση αρμοδιοτήτων, αποφασίζουμε: 

Α. ΟΡΙΟΘΕΤΗΣΗ ΠΛΗΓΕΙΣΑΣ ΠΕΡΙΟΧΗΣ 

1. Την επέκταση κατ’ανάλογο εφαρμογή των διατάξεων 
της από 28.7.1978 Πράξεως Νομοθετικού Περιεχομένου 
"Περί αποκαταστάσεως ζημιών εκ σεισμών 1978 εις πε¬ 
ριοχήν Βορ. Ελλάδος κλπ.", όπως αυτή κυρώθηκε, τροπο¬ 
ποιήθηκε και συμπληρώθηκε με τους Νόμους 867/79, 
1048/80,1133/81 και 1190/81 όπως ορίζεται στο άρθρο 10 
του Ν. 2576/98 καθώς και των σχετικών κανονιστικών πρά¬ 
ξεων όπως ισχύουν σήμερα για την αποκατάσταση των 
ζημιών των κτιρίων γενικά, τις οποίες προκάλεσαν οι πυρ¬ 
καγιές που έπληξαν περιοχές των Νομών Μεσσηνίας και 
Ηλείας και συγκεκριμένα τα διοικητικά όρια των Δήμων 
και Κοινοτήτων: 

ΝΟΜΟΣ ΗΛΕΙΑΣ 

α) Δήμος Φολόης (οικισμοί Νεμούτας, Βιλίων, Λάλα, Πό¬ 
θου, Μηλιών, Δούκα καιΛάσδικων) 
β) Δήμος Αρχαίας Ολυμπίας (οικισμοί Πεύκων, Μάγει¬ 
ρα, Μουριών και Κρυονερίου) 

ΝΟΜΟΣ ΜΕΣΣΗΝΙΑΣ 

α) Δήμος Μεσσήνης (οικισμός Καρτερολίου) 
β) Δήμος Μελιγαλά (οικισμοί Ανθούσας και Σκάλας) 
γ) Δήμος Ιθώμης (οικισμοί Βαλύρας, Αρσινόης, Λάμπαι- 
νας και Μαυροματίου Ιθώμης) 
δ) Δήμος Είρας (οικισμός Κακαλετρίου,) 
ε) Δήμος Καλαμάτας (οικισμοί Πηγών και Αλαγονίας) 
στ) Δήμος Οιχαλίας (οικισμός Κατσαρού) 

2. Το έργο της αποκατάστασης των ζημιών ανατίθεται 
στον Τομέα Αποκατάστασης Σεισμοπλήκτων (Τ.Α.Σ.) Ν. 
Μεσσηνίας και στον Τομέα Αποκατάστασης Σεισμοπλή¬ 
κτων (Τ.Α.Σ.) Πύργου Ν. Ηλείας για τις περιοχές της αρ- 
μοδιότητάς τους. 

3. Ορίζεται προθεσμία ενός έτους για την υποβολή αι¬ 
τήσεων από τους δικαιούχους για τη δανειοδότησή τους. 

4. Με αποφάσεις του Υφυπουργού ΠΕ.ΧΩ.Δ.Ε. θα κα¬ 
θορίζονται ονομαστικά οι πυρόπληκτοι δικαιούχοι στεγα- 
στικής συνδρομής (οι αποφάσεις αυτές θα δημοσιεύο¬ 
νται στο ΦΕΚ σύμφωνα με το άρθρο 1, παρ. 2 της από 
26.3.81 Πράξεως Νομοθετικού Περιεχομένου που κυρώ¬ 
θηκε με το Ν. 1190/81). 

Β. ΣΤΕΓΑΣΤΙΚΑ ΔΑΝΕΙΑ ΠΡΟΣ ΙΔΙΩΤΕΣ 
I. Εγκρίνεται η χορήγηση στεγασπκών δανείων για την 
αποκατάσταση των ζημιών που προκάλεσαν οι πυρκαγιές 
του 1998 σε περιοχές των Νομών Μεσσηνίας και Ηλείας. 

α. Για ανακατασκευή των κτιρίων που κατέρρευσαν ή 
κρίνονται κατεδαφιστέα ή υπέρμετρης δαπάνης επισκευ¬ 
ής (ασύμφορα) ή είναι δομημένα από υλικά (αδρανή και 
συγκολλητικά), που δεν είναι δόκιμα (ωμοπλίνθους, κρο¬ 
κάλες, ξηρολιθιά κλπ.) και τα οποία δεν έχουν χαρακτηρι- 


σθεί κατεδαφιστέα, αλλά οι ζημιές που προκλήθηκαν από 
τις πυρκαγιές δεν επιδέχονται, σύμφωνα με την κρίση των 
Μηχανικών της Υπηρεσίας Αποκατάστασης Σεισμοπλή¬ 
κτων (Υ.Α.Σ.), ουσιαστική αποκατάσταση, δηλαδή, επι¬ 
σκευή που εξασφαλίζει την αναγκαία αντισεισμική αντοχή 
τους. 

β. Την επισκευή των πάσης φύσεως κτιρίων που έχουν 
υποστεί ζημιές από τις πυρκαγιές. 

Τα ανωτέρω δάνεια δύνανται να χρησιμοποιηθούν και 
για αυτοστέγαση. 

II.ΔΙΚΑΙΟΥΧΟΙ ΤΩΝ ΣΤΕΓΑΣΤΙΚΩΝ ΔΑΝΕΙΩΝ 

1. Οι δικαιούχοι των στεγασπκών δανείων καθορίζονται 
από αρμόδιο Τομέα Αποκατάστασης Σεισμοπλήκτων 
(Τ.Α.Σ.) στον οποίο οι ενδιαφερόμενοι θα πρέπει να υπο¬ 
βάλουν αίτηση με τα σχετικά δικαιολογητικά, μέσα στην 
προθεσμία που καθορίζεται στην παρούσα απόφαση. 

2.0 αρμόδιος Τομέας Αποκατάστασης Σεισμοπλήκτων 
(Τ.Α.Σ.) θα χορηγεί στους δικαιούχους βεβαίωση με την ο¬ 
ποία θα προσδιορίζεται το ύψος της απαιτούμενης δαπά¬ 
νης επισκευής ή το ποσό που δικαιούται ο ενδιαφερόμε¬ 
νος για ανακατασκευή ή αυτοστέγαση. Στη βεβαίωση θα 
αναφέρεται το ποσό της δωρεάν κρατικής αρωγής καθώς 
και του στεγαστικού δανείου, σύμφωνα με τους όρους 
που καθορίζονται κατωτέρω για τα κτίρια που βρίσκονται 
εντός της πληγείσας περιοχής. 

3. Σε περίπτωση που το συγκεκριμένο κτίριο ρυμοτο- 
μείται ή δεν μπορεί να ανακατασκευαστεί για οποιαδήπο¬ 
τε άλλη νόμιμη αιτία, ο ιδιοκτήτης, και επί περισσοτέρων 
συνιδιοκτητών, καθένας από αυτούς, δικαιούται δανειο¬ 
δότηση για αυτοστέγαση με αγορά ή ανέγερση κατοικίας 
εντός των ορίων του Νομού και εκτός των ορίων του 
Ο.Τ.Α. της πρωτεύπουσας εφόσον το πληγέν ακίνητο βρι¬ 
σκόταν σε άλλον Ο.Τ.Α.. 

4. Σε περίπτωση που καταστράφηκαν ολοσχερώς κτί- 
σματα από τις πυρκαγιές ή κατεδαφίστηκαν αμέσως μετά 
από αυτές με εντολή Δημόσιας ή Δημοτικής Αρχής, χωρίς 
να έχουν εκδοθεί πρωτόκολλα επικινδύνως ετοιμόρρο¬ 
που, από τις κατά Νόμο Τριμελείς Επιτροπές, εγκρίνουμε 
τη δανειοδότησή τους εφόσον: 

α. Η οικοδομή που καταστράφηκε ολοσχερώς από τις 
πυρκαγιές αναφέρεται στις επίσημες καταστάσεις κατα¬ 
γραφής των κτισμάτων του Τμήματος Πολεοδομίας και 
Πολεοδομικών Εφαρμογών των αρμοδίων Νομαρχιακών 
Αυτοδιοικήσεων. 

β. Ο ενδιαφερόμενος υποβάλει εμπρόθεσμα αίτηση για 
δανειοδότηση του συγκεκριμένου κτίσματος. 

γ. Υπάρχουν παραστατικά στοιχεία διαπίστωσης της ύ¬ 
παρξης του κτίσματος, διαπίστωσης του εμβαδού και της 
χρήσης του (π.χ. οικοδομική άδεια ανέγερσης της κατα- 
στραφείσας οικοδομής (εφόσον υπάρχει), φωτογραφίες, 
αεροφωτογραφίες κλπ.) 

δ. Υπάρχουν στοιχεία ότι το κτίσμα δεν ήταν εγκαταλε- 
λειμμένο (π.χ. αποδείξεις κοινωφελών οργανισμών ή Δη¬ 
μοτικών ή Κοινοτικών τελών κλπ.) 

Παράλληλα ο ενδιαφερόμενος θα πρέπει να συνυπο¬ 
βάλλει: 

α. Βεβαίωση της Δημόσιας ή Δημοτικής ή Κοινοτικής 
Αρχής ότι το κτίσμα του καταστράφηκε ολοσχερώς ή κα- 
τέρρευσε από τις πυρκαγιές. 

ΙΙΙ.ΟΡΟΙ ΣΤΕΓΑΣΤΙΚΩΝ ΔΑΝΕΙΩΝ 

1. ΔΑΝΕΙΑ ΑΝΑΚΑΤΑΣΚΕΥΗΣ Ή ΑΥΤΟΣΤΕΓΑΣΗΣ 

Η στεγασπκή ενίσχυση (δάνειο και δωρεάν κρατική α¬ 
ρωγή) θα χορηγείται στους δικαιούχους με βάση την προ- 

σκομιζόμενη στη δανείστρια Τράπεζα έγγραφη συνηγο- 
ρίατου αρμόδιου Τομέα Αποκατάστασης Σεισμοπλήκτων 
(Τ.Α.Σ.) με τους ακόλουθους βασικούς όρους: 

α) Για κτίσματα που έχουν χρήση κατοικίας 110.000 
δρχ. ανά τ.μ. και με ανώτατο όριο δανειοδοτούμενης επι¬ 
φάνειας τα 120 τ.μ., ανά χωριστή ιδιοκτησία. 

β) Για κτίσματα που έχουν χρήση κατοικίας και με βάση 
τις ισχύουσες διατάξεις επιβάλλεται η διατήρηση της 
μορφής τους κατά την ανακατασκευή ή εφόσον το κτίριο 
είναι παραδοσιακό, το δάνειο ορίζεται σε 130.000 δρχ. α¬ 
νά τ.μ.. και για όλο το εμβαδόν του κτιρίου. 

γ) Για διατηρητέους, όπως στην προηγούμενη παρά¬ 
γραφο (β), επαγγελματικούς χώρους (ξενοδοχεία, κατα¬ 
στήματα κλπ.) το δάνειο ορίζεται σε 120.000 δρχ. ανά τ.μ. 
και για όλο το εμβαδόν του κτιρίου. 

δ) Γ ια κατοικίες ή επαγγελματικούς των ως άνω κατη¬ 
γοριών (β) και (γ), όταν διατηρείται η όψη και ανακατα¬ 
σκευάζεται το υπόλοιπο, θα χορηγείται δάνειο επισκευής 
διατηρητέου κτιρίου για τις όψεις, χωρίς όριο δανειοδό¬ 
τησης, και δάνειο ανακατασκευής κατοικίας ή επαγγελ¬ 
ματικού χώρου, όπως ορίζεται στις παρ. (α) και (ε) αντί¬ 
στοιχα, για το υπόλοιπο κτίσμα. 

Στην περίπτωση αυτή το δάνειο και η δωρεάν κρατική α¬ 
ρωγή θα χορηγούνται αθροιστικά. 

ε) Για κτίρια που έχουν χρήση επαγγελματικού χώρου 
το δάνειο ανέρχεται στο ποσό των 70.000 δρχ. ανά τ. μ. και 
για δανειοδοτούμενη επιφάνεια μέχρι 120 τ.μ., ήτοι μέχρι 
του ποσού των 8.400.000 δρχ., για τα πρώτα 150 τ.μ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό της συνολι¬ 
κής δανειοδότησης θα διαιρείται η επιφάνεια του σε τμή¬ 
ματα των 150 τ.μ. για τα τυχόν δάνεια που θα προκύψουν 
πέραν των πρώτων 150 τ.μ. το ποσόν του δανείου ορίζε¬ 
ται σε 45.000 δρχ. ανά τ.μ. και για δανειοδοτούμενη επι¬ 
φάνεια 120 τ.μ., ήτοι μέχρι του ποσού των 5.400.000 δρχ. 
για κάθε επιπλέον δάνειο που θα χορηγείται. 

Το προκύπτον τελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα α¬ 
μελείται, ενώ αν είναι πάνω από 50 τ.μ., τότε θα χορηγεί¬ 
ται στεγαστική συνδρομή ανάλογα με το εμβαδόν του και 
σύμφωνα με τα ισχύοντα ανώτατα όρια (εμβαδού και δα¬ 
νείου). 

στ) Γ ια υπόγειους χώρους όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοι¬ 
κίας ή επαγγελματικές στέγες, χορηγείται ποσό δανείου 
που αντιστοιχεί στο 70% της εκάστοτε ισχύουσας μεγί¬ 
στης τιμής μονάδας για τη χρηματοδότηση των ανακατα- 
σκευαζομένων κατοικιών ή επαγγελματικών χώρων αντί¬ 
στοιχα. 

ζ) Για κατασκευές κτισμάτων βοηθητικής χρήσεως στο 
δώμα οικοδομών π.χ. απολήξεις κλιμακοστασίων, ανελ¬ 
κυστήρων κλπ. χορηγείται δάνειο που αντιστοιχεί στο 
70% της εκάστοτε ισχύουσας μεγίστης τιμής μονάδας για 
τη χρηματοδότηση της ανακατασκευαζόμενης επιφάνει¬ 
ας. 

η) Γ ια κτίρια που η κατασκευή τους είχε προχωρήσει μό¬ 
νον μέχρι το σκελετό από οπλισμένο σκυρόδεμα, χορη¬ 
γείται δάνειο που αντιστοιχεί στο 30% της εκάστοτε ισχύ- 
ουσας μεγίστης τιμής μονάδας για τη χρηματοδότηση 
της ανακατασκευαζόμενης επιφάνειας. 

θ) Γ ια βοηθητικούς χώρους της αυτής οικοδομής ή ευ¬ 
ρισκόμενους στο αυτό οικόπεδο που συμπληρώνουν τη 
λειτουργικότητά της και με την προϋπόθεση ότι το σύνο¬ 


λο της δανειοδοτούμενης επιφάνειας (κύριος και βοηθη¬ 
τικός χώρος) δεν υπερβαίνει τα 120 τ.μ. (π.χ. αποθήκες 
τροφίμων, ιματιοθήκες, κουζίνες, φούρνοι κλπ.) η ανά τ.μ. 
τιμή αποζημίωσης κατεδαφιστέου κτίσματος (είτε βάση 
πρωτοκόλλων κατεδαφίσεως είτε ως ασύμφορα επισκευ¬ 
ής είτε ως μη ασφαλώς επισκευάσιμα λόγω ευτελών δο¬ 
μικών υλικών) είναι η αυτή με της κατοικίας, παράγραφος 
(α). 

ι) Γ ια βοηθητικούς χώρους, που η κυρίως οικοδομή (κα¬ 
τοικία ή επαγγελματική στέγη) δεν έχει κριθεί κατεδαφι- 
στέα είτε βάση πρωτοκόλλου κατεδαφίσεως είτε ως α¬ 
σύμφορη επισκευής είτε ως μη επισκευάσιμη λόγω ευτε¬ 
λών υλικών κατασκευής, η τιμή αποζημίωσης 
κατεδαφιστέου βοηθητικού χώρου ορίζεται σε 55.000 
δρχ. ανά τ.μ. και μέχρι εμβαδού 120 τ.μ. 

ια)Για ανεξάρτητες αποθήκες, που δεν βρίσκονται στο 
ίδιο οικόπεδο με το κυρίως κτίσμα, με χρήση οικιακής ή ε¬ 
παγγελματικής αποθήκης η τιμή αποζημίωσης ανά τ.μ. 
κατεδαφιστέου, είτε βάση πρωτοκόλλου κατεδαφίσεως 
είτε ως ασύμφορη επισκευής είτε ως μη επισκευάσιμη λό¬ 
γω ευτελών δομικών υλικών κατασκευής , καθορίζεται α¬ 
νάλογα με τη χρήση τους ως εξής: 

ί) Γ ια κτίσματα με χρήση οικιακής αποθήκης 50.000 δρχ. 
ανά τ. μ. και μέχρι εμβαδού 120 τ. μ. 

ϋ) Γ ια κτίσματα με χρήση επαγγελματικής αποθήκης 
45.000 δρχ. ανά τ.μ. και μέχρι εμβαδού 120 τ.μ. 

ιβ) Γ ια την ανακατασκευή αγροτικών κτισμάτων το δά¬ 
νειο ανέρχεται στο ποσό των 40.000 δρχ. ανά τ.μ. κατε- 
δαφιζόμενης επιφάνειας και μέχρι συνολικού εμβαδού 
120 τ.μ. 

ιγ) Γ ια την ανακατασκευή αγροτικών κατοικιών (κτισμά- 
των ευτελούς αξίας κατασκευής, μικρού κατά κανόνα εμ¬ 
βαδού που χρησιμοποιούνται εποχιακά) το δάνειο ανέρ¬ 
χεται στο ποσό των 70.000 δρχ. ανάτ.μ. κατεδαφιζόμενης 
επιφάνειας και μέχρι συνολικού εμβαδού 120 τ.μ. 

ιδ) Για κτίρια που ανήκουν στο Δημόσιο, Ν.Π.Δ.Δ. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή σε 
Σωματεία, το ύψος της δανειοδότησης ανέρχεται στο πο¬ 
σό των 120.000 δρχ. ανά τ.μ. επί του συνόλου της κατε- 
δαφιστέας επιφάνειας και η ανεγειρόμενη επιφάνεια δεν 
θα πρέπει να είναι μικρότερη του 75% της κατεδαφισθεί- 
σης. 

ιε) Για την ανακατασκευή κωδωνοστασίων και μόνο, το 
ύψος της δανειοδότησης είναι ανάλογο του όγκου του κα- 
τεδαφιστέου και ανέρχεται στο ποσό των δέκα πέντε χι¬ 
λιάδων δραχμών (15.000 δρχ.) ανά κυβικό μέτρο. 

ιστ) Γ ια κτίρια με περισσότερες χωριστές ιδιοκτησίες 
(πολυκατοικίες) ο κάθε ιδιοκτήτης δικαιούται εκτός του 
δανείου ανακατασκευής ή αυτοστέγασης που αντιστοιχεί 
στην ιδιοκτησία του και επί πλέον δάνειο ανάλογο με το 
ποσοστό του επί των κοινοχρήστων χώρων και μέχρι συ¬ 
νολικού εμβαδού 120 τ.μ. αθροιστικά (από ιδιοκτησία και 
κοινόχρηστο χώρο). 

ιζ) Η δωρεάν κρατική αρωγή, που αντιστοιχεί στα παρα¬ 
πάνω δάνεια ανακατασκευής ή αυτοστέγασης θα καλυ¬ 
φθεί από τον Προϋπολογισμό Δημοσίων Επενδύσεων και 
ορίζεται σε ποσοστό 33% του δανείου και μόνο για μία ι¬ 
διοκτησία. Στην περίπτωση της παρ. (ε) κάθε τμήμα με ε¬ 
πιφάνεια 150 τ.μ. θεωρείται ανεξάρτητη ιδιοκτησία. 

ιη) Σε περίπτωση που στον ίδιο ιδιοκτήτη ανήκαν πριν α¬ 
πό το σεισμό περισσότερες της μιάς ιδιοκτησίες, δάνειο 
δικαιούται για κάθε μία από αυτές. 

Γ ια τις πέραν της μιάς (που θα προτείνεται από τον δι- 

καιούχο) ιδιοκτησίες το σύνολο της στεγαστικής ενίσχυ¬ 
σης χορηγείται υπό μορφή δανείου, χωρίς δωρεάν κρατι¬ 
κή αρωγή. 

ιθ) Σε περιπτώσεις ανακατασκευής επαγγελματικού 
χώρου, υποχρέωση του ιδιοκτήτη είναι να ανακατασκευ¬ 
άσει κτίσμα εμβαδού τουλάχιστον ίσο με το 66% του εμ- 
βαδού ή του όγκου του κατεδαφιστέου κτίσματος, με βά- 
σητο οποίο υπολογίστηκε το δάνειο. Σε όλες τις άλλες πε¬ 
ριπτώσεις ανακατασκευής, υποχρέωση του ιδιοκτήτη 
είναι να ανακατασκευάσει κτίσμα εμβαδού τουλάχιστον ί¬ 
σο με το 66% του εμβαδού του κατεδαφιστέου κτίσματος, 
με βάση το οποίο υπολογίστηκε το δάνειο. 

2. ΔΑΝΕΙΑ ΕΠΙΣΚΕΥΗΣ 

α) Για την επισκευή ζημιών στα "μη φέροντα" στοιχεία 
κτιρίων το ποσό του δανείου ανέρχεται μέχρι 40.000 δρχ. 
ανά τ.μ. και μέχρι συνολικού εμβαδού 120 τ.μ. ανά χωρι¬ 
στή ιδιοκτησία. 

β) Για την επισκευή ζημιών στον "φέροντα" οργανισμό 
κτιρίων το δάνειο ανέρχεται μέχρι του ποσού των 40.000 
δρχ. ανά τ.μ. χωρίς περιορισμό ως προς το συνολικό εμ¬ 
βαδόν της ιδιοκτησίας. 

γ) Σε περίπτωση που υπάρχουν ζημιές στα "μη φέροντα" 
στοιχεία και στον "φέροντα οργανισμό" της ιδίας ιδιοκτη¬ 
σίας, το συνολικό ανά τ.μ. ύψος του δανείου δεν επιτρέ¬ 
πεται να υπερβαίνει το όριο των 70.000 δρχ. ανά τ.μ. α¬ 
θροιστικά. 

δ) Για πάσης φύσεως επισκευές (περιλαμβανομένων 
των αναπαλαιώσεων) κτιρίων που κρίνονται διατηρητέα ή 
παραδοσιακά, το δάνειο ανέρχεται μέχρι του ποσού των 
110.000 δρχ. ανά τ. μ. χωρίς περιορισμό ως προς το συνο¬ 
λικό εμβαδόν της ιδιοκτησίας. 

ε) Για κατοικίες ή επαγγελματικούς χώρους της ως άνω 
κατηγορίας (δ), όταν διατηρείται η όψη και ανακατασκευ¬ 
άζεται το υπόλοιπο, θα χορηγείται δάνειο επισκευής δια¬ 
τηρητέου ή παραδοσιακού κτιρίου για τις όψεις, χωρίς ό¬ 
ριο δανειοδότησης, και δάνειο ανακατασκευής κατοικίας 
ή επαγγελματικού χώρου αντίστοιχα (κεφ. III, παρ. (Ια) 
και (1ε), για το υπόλοιπο κτίσμα. 

στ) Γ ια επισκευή αγροτικών κτισμάτων (πλην οικιών) το 
δάνειο ανέρχεται μέχρι συνολικού ποσού 600.000 δρχ. 
για κάθε κτίσμα. 

ζ) Γ ια την επισκευή αποθηκών (οικιακών, επαγγελματι¬ 
κών κλπ.) το δάνειο ανέρχεται μέχρι του ποσού των 
800.000 δρχ. για κάθε κτίσμα. 

η) Για επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της δανειοδότησης (δά¬ 
νειο και δωρεάν κρατική αρωγή) για την αποκατάσταση 
του φέροντος οργανισμού και των λοιπών μη φερόντων 
στοιχείων θα ανέρχεται στο ποσό των 70.000 δρχ. ανά τ.μ. 
επί του συνόλου της επιφανείαςτου κτιρίου. Γ ια ύψος δα¬ 
νειοδότησης που υπερβαίνει το ως άνω ποσό η σχετική έ¬ 
γκριση θα εκδίδεται από την Υ.Α.Σ. 

θ) Εφόσον πρόκειται για κτίρια με περισσότερες της 
μιάς χωριστές ιδιοκτησίες, ο κάθε ιδιοκτήτης δικαιούται, 
εκτός από το δάνειο για την αποκατάσταση των ζημιών 
της ιδιοιαησίας του, και πρόσθετο δάνειο για την κάλυψη 
της δαπάνης που αναλογεί προς αποκατάσταση των ζη¬ 
μιών των κοινοκτήτων στοιχείων. 

ι) Η δωρεάν κρατική αρωγή που αντιστοιχεί στα ανωτέ¬ 
ρω δάνεια επισκευής θα καλυφθεί από τον Προϋπολογι¬ 
σμό Δημοσίων Επενδύσεων και ανέρχεται σε ποσοστό 
30% του δανείου και μόνον για μία ιδιοκτησία. 


ια) Σε περίπτωση που στον ίδιο ιδιοκτήτη ανήκαν, πριν 
από το σεισμό, περισσότερες της μιάς ιδιοκτησίες, δά¬ 
νειο θα δικαιούται για κάθε μία από αυτές. 

Για τις πέραν της μιάς (που θα προτείνεται από τον δι¬ 
καιούχο) ιδιοκτησίες το σύνολο της στεγαστικής ενίσχυ¬ 
σης χορηγείται υπό μορφή δανείου, χωρίς δωρεάν κρατι¬ 
κή αρωγή. 

3. ΤΡΟΠΟΣ ΧΟΡΗΓΗΣΗΣ ΔΑΝΕΙΩΝ ΚΑΙ ΕΞΟΦΛΗΣΗΣ 
ΑΥΤΩΝ 

α) Το ποσό των δανείων ανακατασκευής θα αναληφθεί 
σε τρεις ισόποσες εξαμηνιαίες δόσεις, η πρώτη από τις ο¬ 
ποίες καταβάλλεται με την υπογραφή της δανειστικής 
σύμβασης, οι δε επόμενες ανάλογα με την πρόοδο των 
εργασιών στην οικοδομή. 

β) Τα δάνεια που χορηγούνται για επισκευές είναι δυνα¬ 
τόν να δοθούν κατά την κρίση της δανείστρια Τράπεζας 
και σε δύο δόσεις ή και εφάπαξ, αν πρόκειται για μικρά πο¬ 
σά. Απαραίτητη προϋπόθεση, στην περίπτωση αυτή, είναι 
η συνηγορία του αρμόδιου Τομέα Αποκατάστασης Σει¬ 
σμοπλήκτων (Τ.Α.Σ.) 

γ) Το ποσό των δανείων αυτοστέγασης θα χορηγείται ε¬ 
φάπαξ με την προσκόμιση οριστικού συμβολαίου αγοράς 
και πιστοποιητικού μεταγραφής ή προσυμφώνου με την 
υποχρέωση της υποβολής οριστικού συμβολαίου και πι¬ 
στοποιητικού μεταγραφής σε χρόνο που θα ορίζεται στην 
εγκριτική απόφαση της Υ.Α.Σ. 

δ) Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δεκαπέντε (15) 
χρόνια η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεωλυτικές δόσεις, η πρώ¬ 
τη από τις οποίες θα καταβληθεί είκοσι τέσσερις (24) μή¬ 
νες μετά την υπογραφή της δανειστικής σύμβασης. 

ε) Η συνολική διάρκεια των δανείων ανακατασκευής ή 
αυτοστέγασης ή επισκευής διατηρητέων ή παραδοσια¬ 
κών κτιρίων ορίζεται σε είκοσι πέντε (25) χρόνια η δε εξό¬ 
φλησή τους θα πραγματοποιηθεί σε ισόποσες εξαμηνιαί¬ 
ες ή ετήσιες χρεωλυτικές δόσεις, η πρώτη από τις οποίες 
θα καταβληθεί είκοσι τέσσερις (24) μήνες μετά την υπο¬ 
γραφή της δανειστικής σύμβασης. 

στ) Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προη¬ 
γείται της έναρξης κάθε περιόδου εκτοκισμού των δανεί¬ 
ων, προσαυξημένο κατά δύο (2) εκατοστιαίες μονάδες, 
χωρίς άλλη προσαύξηση για προμήθεια κλπ., επιδοτού¬ 
μενο κατά 100% από το λογαριασμό του Ν. 128/75. 

ζ) Γ ια τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οι¬ 
κονομίας. 

IV. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεως του δανεί¬ 
ου (μαζί με το πληγέν ακίνητο) και στους τυχόν νέους κτή¬ 
τορες των ακινήτων ασχέτως του τρόπο υ αποκτήσεως και 
του είδους της ιδιοκτησίας, που έχουν επ’αυτού (καθολι¬ 
κή διαδοχή, ειδική διαδοχή, επικαρπία, ψιλή κυριότητα, 
συνιδιοκτησία κλπ.). Απαραίτητη όμως προϋπόθεση εί¬ 
ναι, οι νέοι κτήτορες να έχουν υποβάλλει εμπρόθεσμα αί¬ 
τηση και τα απαιτούμενα δικαιολογητικά, σύμφωνα με τις 
εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα (με υποβολή υπευθύνων δηλώσε- 

ων) δεν έχουν λάβει δωρεάν κρατική αρωγή για άλλο πλη- 
γέν, από τις πυρκαγιές του 1998, κτίσμα. 

V. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 
Τα εν λόγω δάνεια θα χορηγηθούν από οποιαδήποτε Ε¬ 
μπορική και την Αγροτική Τράπεζα Ελλάδος. 

Α. ΔΑΝΕΙΑ ΑΠΟΚΑΤΑΣΤΑΣΗΣ ΖΗΜΙΩΝ ΚΤΙΡΙΑΚΩΝ Ε¬ 
ΓΚΑΤΑΣΤΑΣΕΩΝ ΕΠΑΓΓΕΛΜΑΤΙΚΩΝ ΧΩΡΩΝ. 

1. Εγκρίνεται η χορήγηση από τις Τράπεζες μακροπρό¬ 
θεσμων δανείων σε επιχειρήσεις και επαγγελματίες περι- 
λαμβανομένων και των ελευθέρων επαγγελματιών στις 
πληγείσες από τις πυρκαγιές περιοχές των Νομών Μεσ¬ 
σηνίας και Ηλείας για τη αποκατάσταση των ζημιών που 
προκλήθηκαν από τις πυρκαγιές του 1998 στις κτιριακές 
εγκαταστάσεις όπου ασκούν την οικονομική δραστηριό- 
τητάτους, με τους ακόλουθους όρους και προϋποθέσεις: 

α) Έγγραφη συνηγορίατου αρμόδιου Τομέα Αποκατά¬ 
στασης Σεισμοπλήκτων (Τ.Α.Σ.). Ειδικά προκειμένου πε¬ 
ρί ξενοδοχειακών επιχειρήσεων, τα ανωτέρω μακροπρό¬ 
θεσμα δάνεια θα χορηγούνται μετά από τεχνικό έλεγχο, 
για εκτίμηση του ύψους των υλικών ζημιών που προξενή- 
θηκαν από το σεισμό των προς επισκευή ξενοδοχείων ο ο¬ 
ποίος θα διενεργείται μετά από γνώμη των Τεχνικών Υπη¬ 
ρεσιών του Ελληνικού οργανισμού Τουρισμού. 

β) Τεχνική μελέτη περί των εργασιών ανακατασκευής ή ε¬ 
πισκευής των κπριακών και λοιπών εγκαταστάσεών τους, 
γ) Υπεύθυνη δήλωση του άρθρου 8 του Ν. 1599/86 ότι 
δεν χρηματοδοτήθηκαν από άλλο πιστωτικό φορέα για 
τις ίδιες ζημιές. 

2. α)Τα δάνεια που χορηγούνται στους δικαιούχους κτι- 
ριακών εγκαταστάσεων επαγγελματικών χώρων προκει¬ 
μένου για ανακατασκευή ανέρχονται στο ποσό των 
70.000 δρχ. ανά τ.μ. και για δανειοδοτούμενη επιφάνεια 
μέχρι 120 τ.μ., ήτοι μέχρι του ποσού των 8.400.000 δρχ., 
για τα πρώτα 150 τ.μ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό της συνολι¬ 
κής δανειοδότησης θα διαιρείται η επιφάνειά του σε τμή¬ 
ματα των 150 τ.μ. για τα τυχόν δάνεια που θαπροκύψουν 
πέραν των πρώτων 150 τ.μ. το ποσόν του δανείου ορίζε¬ 
ται σε 45.000 δρχ. ανά τ.μ. και για δανειοδοτούμενη επι¬ 
φάνεια 120 τ.μ., ήτοι μέχρι του ποσού των 5.400.000 δρχ. 
για κάθε επιπλέον δάνειο που θα χορηγείται. 

Το προκύπτοντελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα α¬ 
μελείται, ενώ αν είναι πάνω από 50 τ.μ., τότε θα χορηγεί¬ 
ται στεγαστική συνδρομή ανάλογα με το εμβαδόν του και 
σύμφωνα με τα ισχύοντα ανώτατα όρια (εμβαδού και δα¬ 
νείου). 

Δωρεάν κρατική αρωγή θα χορηγείται όπως προβλέπε- 
ται στο εδάφιο (ιστ) της παρ. III του κεφ. Β. 

β) Για την επισκευή ζημιών στον οργανισμό πληρώσεως 
(Ο.Π.) κτιρίων το ποσό του δανείου ανέρχεται μέχρι του 
ποσού των 40.000 δρχ. ανά τ.μ. και μέχρι συνολικού εμ¬ 
βαδού 120 τ.μ. ανά χωριστή ιδιοκτησία. 

γ) Γ ια την επισκευή ζημιών στον φέροντα οργανισμό 
(Φ.Ο.) κτιρίων το δάνειο ανέρχεται μέχρι του ποσού των 
40.000 δρχ. ανά τ.μ. χωρίς περιορισμό ως προς το συνο¬ 
λικό εμβαδόν της ιδιοκτησίας. 

δ) Σε περίπτωση που υπάρχουν ζημιές τόσο στον φέρο¬ 
ντα οργανισμό όσο και στον οργανισμό πληρώσεως της ι¬ 
δίας ιδιοκτησίας, το συνολικό ανά τ.μ. ύψος του δανείου 
δεν επιτρέπεται να υπερβαίνει το όριο των 70.000 δρχ. α¬ 
νά τ.μ. στο σύνολο της επιφάνειας. 


3. α) Η συνολική διάρκεια των δανείων ανακατασκευής 
ή αυτοστέγασης ή επισκευής ορίζεται σε δεκαπέντε (15) 
χρόνια η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεωλυτικές δόσεις, η πρώ¬ 
τη από τις οποίες θα καταβληθεί είκοσι τέσσερις (24) μή¬ 
νες μετά την υπογραφή της δανειστικής σύμβασης. 

β) Η συνολική διάρκεια των δανείων ανακατασκευής ή 
αυτοστέγασης ή επισκευής διατηρητέων ή παραδοσια¬ 
κών κτιρίων ορίζεται σε είκοσι πέντε (25) χρόνια η δε εξό¬ 
φλησή τους θα πραγματοποιηθεί σε ισόποσες εξαμηνιαί¬ 
ες ή ετήσιες χρεωλυτικές δόσεις, η πρώτη από τις οποίες 
θα καταβληθεί είκοσι τέσσερις (24) μήνες μετά την υπο¬ 
γραφή της δανειστικής σύμβασης. 

4. Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάοτοτε τελευταίας εκδόσεως που χρονικά προη¬ 
γείται της έναρξης κάθε περιόδου εκτοκισμού των δανεί¬ 
ων, προσαυξημένο κατά δύο (2) εκατοστιαίες μονάδες, 
χωρίς άλλη προσαύξηση για προμήθεια κλπ., επιδοτού¬ 
μενο κατά 100% από το λογαριασμό του Ν. 128/75. 

5. Γ ια τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οι¬ 
κονομίας. 

6. Η δωρεάν κρατική αρωγή, θα καλυφθεί από τον Προ¬ 
ϋπολογισμό Δημοσίων Επενδύσεων και αντιστοιχεί σε πο¬ 
σοστό 33% προκειμένου για τα δάνεια ανακατασκευής ή 
αυτοστέγασης επαγγελματικών χώρων ενώ για τα δάνεια 
επισκευής επαγγελματικών χώρων η δωρεάν κρατική α¬ 
ρωγή είναι 30% και μόνο για ένα επαγγελματικό χώρο (ή 
τα πρώτα 150 τ.μ. αυτού). Απαραίτητη όμως προϋπόθεση 
είναι ο ιδιοκτήτης του επαγγελματικού χώρου να μην έχει 
πάρει δωρεάν κρατική αρωγή για άλλο πληγέν από πυρ¬ 
καγιά κτίσμα. 

7. Τα δάνεια για την αποκατάσταση ζημιών σε πάγιες ε¬ 
γκαταστάσεις επιχειρήσεων και επαγγελματιών επιτρέ¬ 
πεται να χορηγηθούν, με τους ίδιους όρους, και στους μι¬ 
σθωτές ή σε όσους έχουν από οποιαδήποτε νόμιμη αιτία, 
αποδεδειγμένα τη νομή ή τη χρήση των εν λόγω χώρων, 
εφόσον δεν έχει υποβληθεί σχετική αίτηση, εκ μέρους 
των ιδιοκτητών, μέσα σε 45 ημέρες από τη δημοσίευση 
της παρούσας στην Εφημερίδα της Κυβερνήσεως. Μετά 
την πάροδο των 45 ημερών, το δικαίωμα υποβολής αίτη¬ 
σης για δανειοδότηση μπορεί να ασκηθεί και από τον ε¬ 
νοικιαστή, για λογαριασμό του αμελούντος ιδιοκτήτη. Σε 
κάθε περίπτωση, η υποχρέωση για την καταβολή των δό¬ 
σεων του δανείου βαρύνει τον ιδιοκτήτη. 

Β. ΥΠΟΘΗΚΕΣ ΣΕΙΣΜΟΔΑΝΕΙΩΝ 

Γιατην ασφάλεια κάθε δανείου θα εγγράφεται υπέρ της 
δανείστριας Τράπεζας υποθήκη επί του ακινήτου που θα 
ανακατασκευάζεται από το προϊόν του δανείου ή αντ'αυ- 
τού επί άλλου ακινήτου που τυχόν προσφέρεται από το δα¬ 
νειολήπτη, εφόσον η αξία του ακινήτου καλύπτει το ασφα- 
λιζόμενο δάνειο. Η υποθήκη μπορεί επίσης να μεταφέρε- 
ται εκ των υστέρων σε άλλο ακίνητο αντίστοιχης αξίας. 

Συνηγορούμε, ώστε οι Τράπεζες να χορηγούν δάνεια 
για την επισκευή ή ανακατασκευή Ιερών Ναών πληγέντων 
από τις πυρκαγιές του 1998 και στις περιπτώσεις που υ¬ 
πάρχει αδυναμία προσφοράς ακινήτου για εγγραφή υπο¬ 
θήκης, προς εξασφάλιση του δανείου, πιστοποιούμενη α¬ 
πό σχετική βεβαίωση της αρμόδιας Μητρόπολης που α¬ 
νήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να- 

ούς, ως προς τους οποίους, έχουν εφαρμογή οι γενικώς 
ισχύουσες περί σεισμοπλήκτων διατάξεις. 

Γ.ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής, από τους 
δικαιούχους δανείων ή νέους κτήτορες, ανακριβών δη¬ 
λώσεων ή σε περίπτωση μη εκπλήρωσης των υποχρεώ¬ 
σεων, που θα αναλάβουν με όσα προβλέπονται στην πα¬ 
ρούσα απόφαση θα υπόκεινται, πέρα από τις νόμιμες κυ¬ 
ρώσεις και τις ακόλουθες: 

α. Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρ του Δημοσίου, που 
θα συνομολογούνται με τη δανειστική σύμβαση και θα α¬ 
ντιστοιχεί σε ποσοστό 10% επί ολοκλήρου του ποσού του 
δανείου. 

γ. Εκτοκισμό του δανείου από τη χορήγησή του με επι¬ 
τόκιο μεγαλύτερο κατά 3 ποσοστιαίες μονάδες από το ε¬ 
πιτόκιο που καθορίστηκε με τη δανειστική σύμβαση για 
κάθε περίπτωση. 

Δ. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείται: 
Για δωρεάν κρατική αρωγή δαπάνη του Προγράμματος 

Δημοσίων Επενδύσεων ύψους διακοσίων εβδομήντα εκα¬ 
τομμυρίων δραχμών (270.000.000 δρχ.) για τα επόμενα 
τέσσερα οικονομικά έτη και θα βαρύνει το έργο 9869000 
της ΣΑΕ 069. 

2. Η προκαλούμενη δαπάνη για την επιδότηση του ε¬ 
πιτοκίου βαρύνει το λογαριασμό του Ν. 128/75, ο οποί¬ 
ος δημιουργείται από παρακράτηση επί των χορηγήσε¬ 
ων των Τραπεζών με σκοπό την επιδότηση επιτοκίου δα¬ 
νείων. Ο λογαριασμός αυτός επιδοτείται από τον 
Κρατικό Προϋπολογισμό μόνο σε περίπτωση ελλειμμα- 
τικότητάς του. Το ύψος της δαπάνης αυτής είναι 
730.000.000 δρχ. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 14 Απριλίου 1999 

ΟΙ ΥΠΟΥΡΓΟΙ 

ΥΦ. ΕΣΩΤΕΡΙΚΩΝ ΛΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΘΝ. ΟΙΚΟΝΟΜΙΑΣ 

Γ. ΦΛΩΡΙΔΗΣ Γ. ΠΑΠΑΝΤΩΝΙΟΥ 

ΟΙ ΥΦΥΠΟΥΡΓΟΙ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Ν. ΧΡΙΣΤΟΔΟΥΛΑΚΗΣ ΧΡ. ΒΕΡΕΛΗΣ 

- « - 

Αριθ. οικ/1386/ΤΠ 32 (2) 

Αποκατάστση των ζημιών από τις πυρκαγιές του 1998 σε 
περιοχές της Νομαρχίας Αθηνών και της Νομαρχίας Α¬ 
νατολικής Αττικής. 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκατατάσεως ζημιών εκ σεισμών 
1978 εις περιοχή Βορείου Ελλάδος κ.λπ. και ρυθμίσεως ε¬ 
τέρων τινών συναφών θεμάτων» που κυρώθηκε με το Ν. 
867/79 (ΦΕΚΑ'24). 


2. Τις διατάξεις του Ν. 1190/81 (ΦΕΚ 203/Α/30.7.81) ο ο¬ 
ποίος κυρώνει την από 26.3.81 Πράξεως Νομοθετικού Πε¬ 
ριεχομένου του Προέδρου της Δημοκρατίας, «περί αποκα- 
ταταστάσεως ζημιών εκ σεισμών 1981 και ρυθμίσεως ετέ¬ 
ρων συναφών θεμάτων», όπως αυτό τροποποιήθηκε και 
συμπληρώθηκε με το άρθρο 1, παρ. 42και43του Ν. 2412/96 
«Μεταφορά αρμοδιοτήτων από το Υπουργικό Συμβούλιο σε 
άλλα Κυβερνητικά όργανα και άλλες διατάξεις» (ΦΕΚ 
123/Α/17.6.96). 

3. Τις διατάξεις της παραγράφου 3, του άρθρου 1 του 
Ν. 1283/82 (ΦΕΚ Α' 81) «Για την προθεσμία υποβολής αι¬ 
τήσεων δανειοδότησης των σεισμοπλήκτων και ρύθμιση 
άλλων θεμάτων». 

4. Τις διατάξεις του άρθρου 10 του Ν. 2576/98 «Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις». 

5. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

6. Την Κοινή Απόφαση Δ16α/04/773/29.11.90 του Υ¬ 
πουργού Προεδρίας και του Αναπλ. Υπουργού Περιβάλ¬ 
λοντος Χωροταξίας και Δημοσίων Έργων «περί εξαιρέσε- 
ως διοικητικών πράξεων και εγγράφων από τον κανόνα 
των τριών υπογραφών». 

7. Τις διατάξεις της παρ. του άρθρου 22 του Ν. 2362 
«Περί Δημοσίου Λογιστικού, ελέγχου των δαπανών του 
Κράτους και άλλες διατάξεις» (ΦΕΚ 247/Α/27.11.95). 

8. Τις διατάξεις του άρθρου 29Α του Ν. 1558/85 «Κυ¬ 
βέρνηση και κυβερνητικά όργανα» (ΦΕΚ Α' 37) όπως αυτό 
συμπληρώθηκε με το άρθρο 27 του Ν. 2081/92» (ΦΕΚ Α' 
154) και το γεγονός ότι από αυτή την απόφαση προκαλεί- 
ται δαπάνη 700.000.000 δρχ. που θα βαρύνει τον Προϋ¬ 
πολογισμό Δημοσίων Επενδύσεων της Γ.Γ.Δ.Ε του 
Υ.ΠΕ.ΧΩ.Δ.Ε. και 1,66 δισ. δρχ. που θα βαρύνει το λογα¬ 
ριασμό του Ν. 128/75. 

9. Στο Πρόγραμμα Δημοσίων επενδύσεων και συγκεκρι¬ 
μένα στο έργο 9869001 της ΣΑΕ 069 «Δαπάνες αποκατά¬ 
στασης από πλημμύρες πυρκαγιές κατολισθήσεις στον ελ- 
λαδικό χώρο» με πίστωση τρέχοντος έτους 100.000.000 
δρχ. 

10. Την κοινή απόφαση Δ17α/03/99/Φ.2.2.1/29.10.96 
(ΦΕΚ 1006/Β/4.11.96) του Πρωθυπουργού και του Υ¬ 
πουργού ΠΕΧΩΔΕ «Ανάθεση Αρμοδιοτήτων Υπουργού 
ΠΕΧΩΔΕ στους Υφυπουργούς ΠΕΧΩΔΕ Χρήστο Βερελή 
και Θεόδωρο Κολιοπάνο». 

11. Την Κοινή Απόφαση οικ.3230/ΤΠ 32/12.8.98 (Κεφ. Α, 
παρ. 4) (ΦΕΚ 906/Β/21.8.98) «Οριοθέτηση περιοχής και πι¬ 
στωτικές διευκολύνσεις για την αποκατάσταση των ζημιών 
από τις πυρκαγιές του 1998 σε περιοχές των Νομαρχιών Α¬ 
θηνών, Ανατολικής Αττικής και Πειραιά» των Υπουργών Ε- 
θν. Οικονομίας και Εσωτερικών Δημόσιας Διοίκησης και Α¬ 
ποκέντρωσης και των Υφυπουργών Οικονομικών και 
ΠΕ.ΧΩ.Δ.Ε., σύμφωνα με την οποία θα καθορίζονται ονο¬ 
μαστικά με απόφαση του Υφυπουργού ΠΕΧΩΔΕ οι πυρό¬ 
πληκτοι δικαιούχοι στεγαστικής συνδρομής. 

12. Τις αιτήσεις που υπέβαλαν οι πυρόπληκτοι για εξέ¬ 
ταση των κτισμάτων τους. 

13. Τις έκτακτες στεγαστικές και λοιπές ανάγκες που έ¬ 
χουν δημιουργηθεί στους κατοίκους περιοχών της Νο¬ 
μαρχίας Αθηνών και της Νομαρχίας Ανατολικής Αττικής 
που επλήγησαν από τις πυρκαγιές του 1998, αποφασί¬ 
ζουμε: 

Εγκρίνουμε τη χορήγηση στεγαστικής συνδρομής 
στους ακόλουθους πυρόπληκτους: 

Α. ΝΟΜΑΡΧΙΑ ΑΘΗΝΩΝ 

1. Κοινότητα Παλαιός Πεντέλης 

Αλαμάρα Ιωάννα συζ. Μαρινάκου, Αλαμάρας Παναγιώ¬ 
της του Αθανασίου, Γιασημακοπούλου Κρυσταλία του 
Πέτρου, Ελευθεριάδης Σταύρος του Κων/νου, Καρδάρας 
Ιωάννης και Αγγελική του Αθανασίου, Κασσάνδρας Χρή- 
στος και Αικατερίνη του Βασιλείου, Κουνέλης Δημήτριος 
του Βασιλείου, Λάμπρου Αθανασία συζ. Αργυρίου, 
Λουΐζου Καλιόπη, Μιχαηλίδης Ανδρέας του Περικλή, Μι- 
χαλολιάκος Αντώνιος του Ηλία, Μουσταφέλου Αικατερί¬ 
νη του Λυκούργου, Παπακωνσταντίνου Δημήτριος του 
Κων/νου, Σερίφης Οδυσσέας του Σπύρου, Σταυρίδης 
Σπύρος του Παναγιώτη, Ταμπάκης Δημήτριος και Νεφέ¬ 
λη του Γεωργίου, Τσίτουρα Αγαθή του Παντελή. 

2. Κοινότητα Νέας Πεντέλης 

Θεολόγου Φίλιππος του Παντελή, Καραγιάννη Αναστα¬ 
σία του Λάζαρου, Κιτίδου Ευγενία - Ελισάβετ του Λαζά¬ 
ρου , Μπέρτος Πέτρος του Αντωνίου, Μπεχτεσίδης Δήμος 
του Ιωάννη. 

3. Κοινότητα Βαρυμπόμπης 

Βαφοπούλου Αφροδίτη του Αντωνίου, Καρροπούλου 
Μαρία του Νικολάου, Χατζάκου Αναστασία του Ζήση. 

4. Δήμος Μεταμόρφωσης 

Γ ιακιτσής Α-Ε. 

5. Δήμος Γέρακα 

Βασιλόπουλος Αλέξανδρος του Νικολάου, Κουνιάκης 
Θεοφάνης του Φιλίππου. 

Β. ΝΟΜΑΡΧΙΑ ΑΝΑΤΟΛΙΚΗΣ ΑΤΤΙΚΗΣ 

1. Κοινότητα Χαλκουτσίου 

Κοντούλης Δημήτριος του Γεωργίου, Κορμάνου Βασι¬ 
λική του Λαζάρου, Κουλολιάς Θεόδωρος και Αμαλία του 
Βασιλείου, Λαμπρόπουλος Παρασκευάς του Παναγή, 
Μπάνου Μαρίνα και Επαμεινώνδας του Δημητρίου, Πλοι- 
αρχόπουλος Μιχαήλ και Πλοιαρχοπούλου Μαρία του 
Σάββα, Πονηρίδου Αναστασία του Δημητρίου, Φουντου- 
λάκης Σωτήριος του Γεωργίου. 

2. Δήμος Διόνυσου. 

Τριανταφύλλου Στυλιανός και Εμμανουήλ. 

3. Δήμος Κορωπίου 

Ζαπάντη Παρασκευή του Σπυρίδωνα. 

4. Κοινότητα Ανθούσας 

ΔΟΜΗ - (Αθαν. Τσώλης και Υιός Ο.Ε.), Κεραμίστης Ιω¬ 
άννης του Δημ., Μπρουλής Κων/νος του Ιωάννη, Παρου- 
τσά Ασπασία και Ευθυμία, Παπάζογλου Κιλζένα - Μαρ- 
γέττα του Λεωνίδα, Παυλίδης Αθανάσιος του Αναστασί¬ 
ου, Παυλίδης Ιωάννης του Αθανασίου, Χατζάκη Καλλιρόη 
του Κοσμά. 

5. Δήμος Αυλώνα 

Τσούνης Θεόδωρος του Νικολάου. 

6. Δήμος Ραφήνας 

Κουτσομάρη Δήμητρα και Φωκά Ιφιγένεια. Ορφανού 
Γεωργία, Ασπασία του Κων/νου, Έλλη και Στάικου Αλίκη. 

Προκειμένου να εγκριθεί δάνειο Ανακατασκευής οι εν¬ 
διαφερόμενοι θα πρέπει να προσκομίσουν τα ακόλουθα 
δικαιολογητικά: 

1. Οικοδομική άδεια από το αρμόδιο Πολεοδομικό γρα¬ 
φείο. 

2. Τίτλους Ιδιοκτησίας. 

Είναι δυνατή η έγκριση δανείου αυτοστέγασης για την 
αγορά διαμερίσματος εντός των ορίων της Νομαρχιακής 
Αυτοδιοίκησης στα οποία βρίσκεται το πληγέν κτίσμα. 

Στην περίπτωση που το πληγέν κτίσμα βρίσκεται εντός 
των ορίων της Νομαρχιακής Αυτοδιοίκησης Αθηνών δεν 


είναι δυνατή η έγκριση δανείου αυτοστέγασης για την α¬ 
γορά διαμερίσματος εντός των ορίων του Δήμου Αθηναί¬ 
ων. 

Προκειμένου να εγκριθεί δάνειο Επισκευής οι ενδιαφε¬ 
ρόμενοι θα πρέπει να προσκομίσουν τα ακόλουθα δικαιο- 
λογητικά: 

1. Τίτλους Ιδιοκτησίας. 

2. Μελέτη επισκευής από ιδιώτη Μηχανικό. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 1999 

Ο ΥΦΥΠΟΥΡΓΟΣ 

ΧΡ. ΒΕΡΕΛΗΣ 

-Φ- 

Αριθ. Α9β/594 (3) 

Καθιέρωση με αμοιβή υπερωριακής .νυκτερινής και εξαι¬ 
ρέσιμων ημερών εργασίας του προσωπικού των Νο¬ 
σηλευτικών Ιδρυμάτων των Κέντρων Υγείας και των 

Κέντρων Ψυχικής Υγείας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1 .Τις διατάξεις του αρθ. 1 5 του Ν. 2592/98 (ΦΕΚ 57/98 
τ.Α') 

2. Τις διατάξεις του άρθρου 13παρ. 11 Ν. 2703/99 (ΦΕΚ 
72/99 τ.Α') 

3. Το γεγονός της ύπαρξης πιστώσεων ύψους είκοσι ε¬ 
πτά δισεκ. δέκα επτά εκατ. (27.017.000.000) δραχμών 
στον αντίστοιχο προϋπολογισμό του Υπουργείου Υγείας 
Πρόνοιας για την αντιμετώπιση της δαπάνης που προκα- 
λείται από τις διατάξεις της απόφασης αυτής (φ. 210 ΚΑΕ 
0511 -0512). 

4. Την αρ. 1107147/1239/0006 Α/4.10.96 Απόφαση του 
Πρωθυπουργού και του Υπουργού Οικονομικών "Ανάθε¬ 
ση αρμοδιοτήτων του Υπουργού Οικονομικών στους Υ¬ 
φυπουργούς Οικονομικών”, αποφασίζουμε: 

1. Εγκρίνου με την καθιέρωση με αμοιβή τριάντα τριών ε- 
κατομ. εκατό χιλιάδων (33.100.000) ωρών υπερωριακής, 
νυκτερινής και εξαιρέσιμων ημερών εργασίας εκ των ο¬ 
ποίων 9.836.000 ώρες πέραν της υποχρεωτικής και 
23.264.000 ώρες για την συμπλήρωση της υποχρεωτικής 
εβδομαδιαίας εργασίας, του προσωπικού διαφόρων κλά¬ 
δων και ειδικοτήτων των Νοσηλευτικών Ιδρυμάτων των 
ΚΥ και των Κ.Ψ.Υγ. του Ν.Δ. 2592/53 για το χρονικό διά¬ 
στημα από 1.1.99 μέχρι 31.12.99 για την ομαλή και απρό¬ 
σκοπτη λειτουργία τους σε 24ωρη βάση. 

Η ωριαία αποζημίωση του ανωτέρω προσ/κού ορίζεται, 
σύμφωνα με τις διατάξεις του αρθ. 15 του Ν. 2592/98 
(ΦΕΚ 57/98 τ.Α') 

2. Εγκρίνουμε την καταβολή ενεργών εφημεριών για το 
χρονικό διάστημα από 1.1.99 έως 31.12.99 στους φαρμα¬ 
κοποιούς -νοσ/κους φαρμακοποιούς χημικούς, βιοχημι¬ 
κούς, κλινικούς χημικούς, βιολόγους, κτηνιάτρους και 
ψυχολόγους ως εξής: 

α) ΝΟΣ/ΜΕΙΑ ΑΘΗΝΑΣ ΠΕΙΡΑΙΑ-ΘΕΣ/ΝΙΚΗΣ 

Οι φαρμακοποιοί -νοσ/μοι φαρμακοπ, χημικοί, βιοχημι¬ 
κοί , κλιν. χημικ. βιολόγοι.κτηνίατροι και ψυχολόγοι, μπο¬ 
ρούν να πραγματοποιούν το μέγιστο μέχρι οκτώ (8) εφη¬ 
μερίες τον μήνα, όταν οι ανάγκες το επιβάλλουν. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Κατεξαίρεση επιτρέπεται η πραγματοποίηση μέχρι δέ¬ 
κα (10) εφημερίες τον μήνα σε τρεις (3) φαρμακοποιούς- 
νοσ/κους φαρμακοποιούς του Κέντρου Δηλητηριάσεων 
του Π.Γ.Ν. Παίδων Αθηνών ”Π και Α Κυριάκού” 
β) ΝΟΣ/ΜΕΙΑ ΕΠΑΡΧΙΑΣ 

Στους φαρμακοπ. νοσ/κους φαρμακοπ., χημικούς, βιο¬ 
χημικούς, κλινικούς χημικούς, βιολόγους και ψυχολό¬ 
γους που υπηρετούν σε Νοσ/κά Ιδρύματα της επαρχίας ε¬ 
πιτρέπεται η καταβολή αποζημίωσης μέχρι δέκα (10) ε¬ 
φημεριών το μέγιστο κατά μήνα. 

γ) Η ενεργός εφημερία γίνεται σε 16 1/2ωρη συνεχή υ¬ 
πηρεσία τις εργάσιμες ημέρες και 24ωρη Σάββατα, Κυ¬ 
ριακές και αργίες, η δε αποζημίωση ορίζεται σύμφωνα με 
τις διατάξεις του αρθ. 18 του Ν.2 470/97, όπως αντικατα- 
στά- θηκε με το αρθ. 15 του Ν. 2592/98. 
δ) ΕΞΑΙΡΕΣΕΙΣ-ΕΙΔΙΚΕΣ ΡΥΘΜΙΣΕΙΣ 
Σ’ όσα επαρχιακά νοσοκομεία υπηρετούν ένα ή δύο ά¬ 
τομα των ειδικοτήτων, χημικών, βιοχημικών, κλινικών χη¬ 
μικών και βιολόγων κατά τμήμα, επιτρέπεται η καταβολή 
αποζημίωσης για εφημερίες μέχρι του ύψους των ακαθά¬ 
ριστων αποδοχών τους. 

Σ' όσους χημικούς, βιοχημικούς, κλινικούς χημικούς και 
βιολόγους συμμετέχουν σε εργαστήρια νοσοκομείων 
που λειτουργούν σε ομάδες μεταμόσχευσης οργάνων, α¬ 
νεξάρτητα από το τμήμα που ανήκουν επιτρέπεται η κα¬ 
ταβολή αποζημίωσης για ενεργείς εφημερίες μέχρι του ύ¬ 
ψους των ακαθαρί στων αποδοχών τους. Επιτρέπεται η 
καταβολή αποζημίωσης μέχρι δέκα (10) εφημερίες το μή¬ 
να σε χημικούς, βιοχημικούς,κλινικούς χημικούς, βιολό¬ 
γους και ψυχολόγους, που εργάζονται σε τμήματα που υ¬ 
πηρετούν μέχρι και τρία (3) άτομα των παραπάνω ειδικο¬ 
τήτων. 

Στην περίπτωση αυτή και εφόσον ο μήνας έχει 31 ημέ¬ 
ρες επιτρέπεται η καταβολή αποζημίωσης για μία (1) ε¬ 
φημερία επιπλέον των δέκα (10) την οποία θα πραγματο¬ 
ποιεί εκ περιτροπής το υπηρετούν προσωπικό. Οι ειδι¬ 
κευόμενοι μικροβιολόγοι γιατροί, κατά το χρονικό 
διάστημα της εκπαίδευσης στο Βιοχημικό Εργαστήριο ε¬ 
φημερεύουν σ'αυτό. Για όσο χρονικό διάστημα δεν υπάρ¬ 
χουν ειδικευόμενοι μικροβιολόγοι,μπορούν οι χημικοί, 
βιοχημικοί, κλινικοί χημικοί και βιολόγοι του τμήματος να 
πραγματοποιούν αριθμό ενεργών εφημεριών μέχριτου ύ¬ 
ψους των ακαθαρίστων αποδοχών τους. 

Σ' όσα τμήματα ή μονάδες υπηρετούν πάνω από τέσσε¬ 
ρα (4) άτομα των ειδικοτήτων χημικών, βιοχημικών, κλινι¬ 
κών -χημικών και βιολόγων ο αριθμός των ενεργών εφη¬ 
μεριών που μπορούν να πραγματοποιηθούν κατά τις ημέ¬ 
ρες Σάββατο και Κυριακή δεν μπορούν να είναι ανώτερες 
των τεσσάρων (4) κάθε μήνα κατ'άτομο. 

Στους περιορισμούς των ημερών Σαββάτων και Κυρια¬ 
κών δεν συμπεριλαμβάνονται οι αργίες που συμπίπτουν 
με καθημερινές ημέρες. 

Οι ψυχολόγοι που υπηρετούν σε αποκεντρωμένους ια- 
τροπαιδαγωγικούς σταθμούς, ξενώνες ή μονάδες αποκα¬ 
τάστασης και άλλες εξωνοσοκομειακές μονάδες μπο¬ 
ρούν να υπηρετούν μέρος της εφημερίας τους ή το σύνο¬ 
λο της εφημερίας τους στις μονάδες τους εφόσον αυτές 
παραμένουν ανοικτές εκτός του ημερήσιου ωραρίου με 
τα υπόλοιπα εφημερεύοντα μέλη της ιατρικής ή ψυχια¬ 
τρικής υπηρεσίας ή με συναδέλφους ψυχολόγους. 


Σε γενικά ή ειδικά νοσοκομεία ή ψυχιατρικά τμήματα ή 
ψυχιατρικά νοσοκομεία οι ψυχολόγοι μπορούν να πραγ¬ 
ματοποιούν ενεργό εφημερία κατά τις ημέρες της γενικής 
εφημερίας και κατά τις ημέρες της μη ανοικτής Εφημε¬ 
ρίας εξυπηρετώντας ανάγκες του νοσοκομείου. 

ε) ΓΕΝΙΚΕΣ ΡΥΘΜΙΣΕΙΣ 

Οι ενεργείς εφημερίες των ψυχολόγων, φαρμακοποι- 
ών-νοσ/κων, φαρμακοποιών, χημικών βιοχημικών, κλινι¬ 
κών χημικών κτηνιάτρων και βιολόγων είναι υποχρεωτικές 
(αρθ. 88του Ν. 2071/92, αρθ. 18του Ν. 2519/97, άρθρο 9 
του Ν. 2194/94) η δε αποζημίωση σε καμία περίπτωση δεν 
μπορεί να υπερβαίνει τα όρια, που θέτει το αρθ. 104 του 
Συντάγματος. 

Τα ανώτατα όρια πραγματοποίησης ενεργών εφημε¬ 
ριών δεν εξαντλούνται υποχρεωτικά αλλά αποτελούν το 
πλαίσιο μέσα στο οποίο μπορούν να κινηθούν τα Δ/κά 
Συμβούλια μετά από εισήγηση προς αυτά του Δ/ντή του 
τμήματος του τομεάρχη και της Επιστημονικής Επιτρο¬ 
πής. 

Για τους ψυχολόγους, φαρμακοποιούς-νοσ/κους φαρ¬ 
μακοπ., χημικούς, βιοχημικούς, κλινικούς χημικούς και 
βιολόγους που υπηρετούν με απόσπαση ή τους έχει χο¬ 
ρηγηθεί εκπαιδευτική άδεια, η αποζημίωση για τις ενερ¬ 
γείς εφημερίες θα καταβάλλεται από το νοσ/μείο στο ο¬ 
ποίο προσφέρουν υπηρεσία. 

Η ενεργός εφημερία νοείται και αποζημιώνεται, όπως 
προβλέπεται από τις ισχύουσες διατάξεις μόνο για το 
προσωπικό που παραμένει στην θέση του όλες τις ώρες, 
που προβλέπεται πιο πάνω. 

Ο μηνιαίος προγραμματισμός των ενεργών εφημεριών 
θα εγκρίνεται εκ των προτέρων από τα Δ/κά Συμβούλια 
των Νοσ/μείων και θα κοινοποιείται στους ενδιαφερομέ¬ 
νους. 

Οι πίνακες του εφημερεύοντος προσωπικού θα αναρ- 
τώνται στην είσοδο των Νοσ/μείων στο τμήμα επειγόντων 
περιστατικών και στο αντίστοιχο τμήμα των Νοσ/κών Ι¬ 
δρυμάτων. 

3.0 αριθμός ωρών ενεργών εφημεριών του αναφερό- 
μενου προσ/κού συμπεριλαμβάνεται στον αριθμό των ω¬ 
ρών της παραγρ. 1 της απόφασης αυτής. 

4.Η κατανομή των ωρών κατά νοσοκομείο ενεργείται με 
απόφαση του Υπουργού Υγείας και Πρόνοιας ανάλογα με 
τις εμφανιζόμενες ανάγκες κάθε νοσοκομείου. 

Ο αριθμός των συμμετοχόντων στις ανωτέρω εργασίες 
κατά νοσοκομείο και οι ώρες κατά εργαζόμενο καθορίζο¬ 
νται με απόφαση του Δ/κού Συμβουλίου του νοσοκομεί¬ 
ου. 

Οι αποφάσεις των οικείων οργάνων των Ν ΠΔΔ για την ο¬ 
νομαστική κατανομή του προσ/κού σε υπερωριακή απα¬ 
σχόληση καθώς και σε απασχόληση Κυριακών και εξαιρέ¬ 
σιμων ημερών και νυκτερινών ωρών, κοινοποιούνται στην 
Δ/νση προσ/κού ΝΠ του Υπουργείου Υγείας και Πρόνοιας 
και στην 22η Δ/νση του Γ.Λ.Κ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ Λ. ΠΑΠΑΔΗ ΜΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



